Johan Schalbrick

Johan Schalbrick (ka Johann Schallbrick ja Schalburger) oli teadaolevalt esimene Ameerikasse jõudnud eestimaalane.

Schalbrick pärines Rootsi-aegsest Revalist ehk Tallinnast ja oli ametilt trummar (teistel andmetel trompetimängija), Rootsi sõjaväe ohvitser. Ta jõudis 1654. aastal Uus-Rootsisse (praeguses USA Delaware'i osariigis) Rootsi laevaga Örn ('kotkas'). Laev asus Göteborgist teele 2. veebruaril 1654 ning randus Uus-Rootsis 22. mail 1654, 350 kolonistist suri teel sadakond.

Väliseesti kunstnik Maria Magdalena Suurman kujutas teda õlimaalil, mis kingiti Ameerika Ühendriikide 200. aastapäeva puhul president Gerald Fordile. Maal asub Ann Arboris Michigani ülikooli Fordi raamatukogus.


Vaata ka
Uus-Rootsi
Martin Hoffman

Viited

Kirjandus
 "Eesti kolonist Ameerikas palju varem" Eesti Päevaleht, 15.10.2009, lk 17.

Välislingid
 Michael Williams Estonians in North America, 1627-1896: The Colonial and Frontier Era

Eestimaa inimesed
Eesti muusikud
Sünniaeg puudub
Surmaaeg puudub